《寄问喻邦相病时中秋前二日》
明代·胡应麟

咫尺牙旗越水头，招寻犹滞木兰舟。羊裘万里归风雪，龙剑三旬隔斗牛。

沈约病馀偏瘦损，虞卿书就任穷愁。生憎后夜双溪月，独照胡床八咏楼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。